CELEX: 62021CN0319
Language: mt
Date: 2021-05-21 00:00:00
Title: Kawża C-319/21: Talba għal deċiżjoni preliminari mressqa mill-Corte d’appello di Venezia (l-Italja) fil-21 ta’ Mejju 2021 – Agecontrol SpA vs ZR, Lidl Italia Srl

2.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 310/11
            
         
      Talba għal deċiżjoni preliminari mressqa mill-Corte d’appello di Venezia (l-Italja) fil-21 ta’ Mejju 2021 – Agecontrol SpA vs ZR, Lidl Italia Srl
      (Kawża C-319/21)
      (2021/C 310/15)
      Lingwa tal-kawża: it-Taljan
      
         Qorti tar-rinviju
      
      Corte d’appello di Venezia (l-Italja)
      
         Partijiet fil-kawża prinċipali
      
      
         Appellant: Agecontrol SpA
      
         Konvenuti: ZR, Lidl Italia Srl
      
         Domanda preliminari
      
      L-Artikolu 5(4) tar-Regolament ta’ Implimentazzjoni tal-Kummissjoni (UE) Nru 543/2011 tas-7 ta’ Ġunju 2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessat (1), moqri flimkien mal-Artikolu 5(1) u l-Artikolu 8 tal-istess regolament u mal-Artikoli 113 u 113a tar-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (2), għandu jiġi interpretat fis-sens li jimponi l-formulazzjoni ta’ dokument ta’ akkompanjament li jindika l-isem u l-pajjiż tal-oriġini tal-prodotti friski tas-settur tal-frott u tal-ħaxix, mibgħuta ppakkjati minn qabel jew fl-imballaġġ oriġinali ppreparat mill-produttur, waqt it-trasport tagħhom minn pjattaforma ta’ distribuzzjoni ta’ kumpannija ta’ kummerċjalizzazzjoni lejn punt ta’ bejgħ tal-istess kumpannija, indipendentement mill-fatt li d-dettalji tat-tagħrif esterni previsti fil-Kapitolu I tar-Regolament (UE) Nru 543/2001 (fosthom dawk dwar l-isem u l-pajjiż tal-oriġini tal-prodotti) ikunu indikati b’mod viżibbli u indelibbli fuq naħa waħda tal-imballaġġ, jew billi jkunu stampati direttament fuq il-pakkett, jew fuq tikketta li tkun parti integrali minnu jew li tkun imwaħħla miegħu u li dawn id-dettalji tat-tagħrif ikunu jinsabu wkoll fuq il-fatturi maħruġa mill-fornitur li mingħandu l-kumpannija li tikkummerċjalizza l-prodott tkun akkwistatu u miżmuma fl-uffiċċju tal-kontabbiltà ta’ din tal-aħħar kif ukoll fuq nota mqiegħda f’pożizzjoni viżibbli ġewwa l-mezz ta’ trasport li bih il-prodott ikun ġie ttrasportat?
      
         (1)  ĠU 2011, L 157, p. 1.
      
         (2)  ĠU 2007, L 299, p. 1 u rettifika fil-ĠU 2013, L 97, p. 4.